OzLabs/hebrew-wiki-articles huggingface dataset:
אליזבת נלסון אדמס

אליזבת נלסון אדמס (באנגלית: Elizabeth Nelson Adams; 22 בינואר 1941 - 2 במרץ 2020) הייתה אמנית חזותית, משוררת, סופרת, ומנהלת ליהוק בקולנוע, ילידת קולומביה, דרום קרוליינה.

== ביוגרפיה ==
אדמס למדה באוניברסיטת דרום קרוליינה, שם קיבלה את תואר הב.א שלה בשנת 1961. מאוחר יותר היא קיבלה את התואר השני שלה בשפה האנגלית (1987) ואת הדוקטורט שלה עשתה בכתיבה יצירתית (1989) מאוניברסיטת דרום קרוליינה. <ref></ref> היא הייתה נשואה לווסטון אדמס (דיפלומט), והיו להם ארבעה ילדים. <ref></ref>

מ-1995 עד 2000, אליזבת אדמס כיהנה בוועדת האמנויות של דרום קרוליינה. <ref></ref> <ref></ref> היא כיהנה במועצת המנהלים של בית הספר לאמנויות ומדעי הרוח של דרום קרוליינה.

== יצירה ==
אליזבת נלסון אדמס וטיפי הדרן, 2009
אליזבת אדמס, הייתה משוררת וסופרת פוריה, היא הייתה המחברת של Gathering the Rain 1990 ), וספרים נוספים. כציירת מצליחה, אדמס הציגה תערוכות ברחבי דרום קרוליינה, בלוס אנג'לס, פאלם ביץ', ננטקט ולילונגווה, מלאווי, אפריקה. בשנים 2007 ו-2009, היא ערכה תערוכות אמנות בלוס אנג'לס כדי לגייס כסף עבור שמורת טבע בקליפורניה. <ref></ref> "שמורת שמבלה" היא ארגון ללא מטרות רווח שהוקם על ידי השחקנית טיפי הדרן בשנת 1983, אשר מטפל בחתולים גדולים אקזוטיים הנמצאים בסכנת הכחדה כגון אריות אפריקאים, נמרים סיביריים, נמרים בנגליים, נמרים וחתולים גדולים אחרים.

בין 1984 ל-1986 בילתה אדמס את זמנה בציור ובכתיבה במלאווי, אפריקה. ציוריה תיעדו את הנוף ואת אנשי המושבה הבריטית לשעבר. באותה תקופה כתבה את הספר "חמישה סופרים מלאוויים: מסה בחקר אישי" (1987).<ref>Adams, Elizabeth N. (1987). "Five Malawian Writers: An Essay in Personal Exploration by Elizabeth N. Adams"</ref> היא למדה את תרבות מלאווי, מלילונגווה, לצפון רמת נייקה, לאגם מלאווי ועד לדרום רמת זומבה. מסעותיה הנרחבים בזמביה, זימבבואה, דרום אפריקה ומדינות אפריקאיות אחרות באות לידי ביטוי ביצירתה.

הליטוגרפיה הפכה לטכניקה המועדפת שלה בשנות ה-90, כפי שניתן לראות בסדרת הליטוגרפיות האיטלקיות שלה. היא טיילה רבות באיטליה, מטוסקנה ועד אגם קומו, ותיעדה את הארכיטקטורה, הנופים והאנשים של המדינה בציוריה, בליטוגרפיות, בפיסול ובשירה שלה.

האמנות של אדמס הוצגה גם בפסטיבל פיקולו ספולטו, בארצות הברית בצ'ארלסטון, דרום קרוליינה. שירתה של אליזבת אדמס פורסמה במספר רב של ספרי שירה וזכתה בביקורות ברחבי ארצות הברית. <ref></ref>

=== יצירה בקולנוע ===
אליזבת אדמס הייתה גורם מרכזי בפיתוח והפקה של הסרט העלילתי The Last Confederate: The Story of Robert Adams -ThinkFilm (2007 . עם הידע שלה על ההיסטוריה ושל התרבות הדרומית, אדמס השפיעה על כתיבת הסיפור בשלב התסריט, הליהוק ועיצוב ההפקה של הסרט. היא הייתה מנהלת הליהוק של הסרט, והביאה כישרון כמו טיפי הדרן, שגילמה את הסבתא אדמס, ואדווין מקיין, שגילם את בלכר בסרט. אליזבת אדמס שיחקה גם בתפקיד מאדאם בונאו. <ref></ref> <ref>"NYTimes Elizabeth N. Adams". Movies & TV Dept. The New York Times. 2013. Archived from the original on December 19, 2013.</ref>

== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:בוגרות אוניברסיטת קרוליינה הדרומית
קטגוריה:בוגרי אוניברסיטת קרוליינה הדרומית
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
מודול ירח

מודול ירח<nowiki/>של תוכנית אפולו (מימין)]]
מודול ירח הוא נחתת ירח שנועדה לאפשר לאסטרונאוטים לנוע בין חללית במסלול ירח לבין פני הירח. נכון לשנת 2021, מודול הירח של אפולו הוא מודול הירח היחיד שאי פעם נעשה בו שימוש בטיסות אנושיות בחלל, והשלים שש נחיתות ירח מ-1969 עד 1972 במהלך תוכנית אפולו של ארצות הברית .

מודול הירח LK פותח על ידי ברית המועצות בשנות ה-60 כחלק ממספר תוכניות ירח בצוות סובייטי. מספר מודולי LK הוטסו ללא צוות במסלול לוויני נמוך של כדור הארץ, אך מודול הירח של LK מעולם לא טס לירח, מכיוון שפיתוחו של משגר N-1 הדרוש לטיסת הירח ספג כישלונות רבים (כולל כשלי שיגור), ולאחר נחיתת האדם הראשונה על הירח במשימת אפולו 11 על ידי ארצות הברית, ברית המועצות ביטלה גם את ה-N1 Rocket וגם את התוכניות של מודול הירח LK ללא כל פיתוח נוסף.

== מודולי ירח מוצעים ==
* אלטאיר (חללית), מודול ירח מוצע עבור תוכנית Constellation הידועה בעבר בשם Lunar Surface Access Module
* מערכת נחיתה אנושית, מחלקה של מודולי ירח מוצעים עבור תוכנית ארטמיס של נאס"א
** בואינג Lunar Lander, שהוצע על ידי בואינג
** לוקהיד מרטין Lunar Lander, שהוצע על ידי לוקהיד מרטין
** ספינת הכוכבים HLS, שהוצעה על ידי SpaceX
* לונה-גלוב, תוכנית לחקר הירח של סוכנות החלל הפדרלית הרוסית
* XEUS, מודול ירח המפותח על ידי United Launch Alliance ו־Masten Space Systems
* נחתת ירח סינית, מודול ירח המפותח על ידי האקדמיה הסינית לטכנולוגיית החלל .

== קישורים חיצוניים ==

* [https://nssdc.gsfc.nasa.gov/nmc/spacecraft/display.action?id=1969-059C דו"ח נאס"א על מודול הירח אפולו 11]
קטגוריה:חלליות מאוישות
קתרין לנגהורן אדמס

קתרין לנגהורן אדמס, באנגלית: Katherine Langhorne Adams (1885–1977) הייתה ציירת ויוצרת הדפסים אמריקאית.

== ביוגרפיה ==
נולדה בפליינפילד, ניו ג'רזי. אדמס למדה בליגת הסטודנטים לאמנות של ניו יורק,<ref name=":0"></ref> שם המדריכים שלה כללו את ג'ון הנרי טוואצ'טמן ופרנק דומונד.<ref name=":1"></ref> ידוע שהיא הציגה עבודות עם אמנים מהמושבה Cos Cob בשנים 1912 ו-1913. היא הייתה גם במושבת האמנים ליים הישנה, קונטיקט. 

כנראה ב־1916 היא נישאה לבנג'מין פטנגיל אדמס, איתו עברה לניו יורק. לאחר מכן היא החלה להציג עבודות תחת שמה לאחר הנישואים. במהלך שנות ה-20 הופיעו עבודותיה בשלוש גלריות בניו יורק. עד סוף שנות ה-20, היא ובעלה עברו ל-Sneden's Landing באזור ניו יורק. שם היא עיצבה את ביתם, שזכה בפרס הראשון בתחרות הבית היפה ממזרח המיסיסיפי. מאוחר יותר היא עברה לווושינגטון די.סי.

במהלך הקריירה שלה הציגה עבודות במכון לאמנות של שיקגו, במוזיאון קליבלנד לאמנות, בגלריה לאמנות אולברייט, במוזיאון לאמנות בפילדלפיה ובגלריה לאמנות קורקורן.

ציורים שלה הופיעו בתערוכות באקדמיה הלאומית לעיצוב, באגודת האמנים העצמאיים ובאיגוד הציירים והפסלים הלאומיים,<ref name=":0" /> וקיבלה את פרס מרסיה טאקר מארגון הציירים והפסלים ב-1935 וציון כבוד ב-1936. שניים מציוריה הוגשו לתערוכה הבינלאומית של פנמה-פסיפיק בשנת 1915.

היא טיילה רבות בצעירותה, וביקרה באזורים רבים באירופה וביפן. בשנות ה-30 היא התגוררה בבואנוס איירס.

כציירת, אדמס העדיפה נושאי נוף, שאותם נטתה לתאר בצורה מופשטת שהזכירה את סגנון המורה שלה טוואצ'טמן.<ref name=":1" /> ציור שמן על בד מ-1934, "אדם וחיה", נמצא כעת באוסף של האקדמיה לאמנויות יפות של פנסילבניה. <ref></ref> היא הייתה נושא של ציור משנת 1906 של צ'יילד האסאם, "הכיסא הוויקטוריאני". <ref></ref>

אדמס גם התגוררה תקופה בפיירפילד, קונטיקט.

היא מתה באלכסנדריה, וירג'יניה.

== הערות שוליים ==

קטגוריה:ציירות אמריקאיות
קטגוריה:אמריקאיות שנולדו ב-1885
קטגוריה:אמריקאים שנולדו ב-1885
קטגוריה:אמריקאיות שנפטרו ב-1977
קטגוריה:אמריקאים שנפטרו ב-1977
מואנה 2

מואנה 2 (באנגלית: Moana 2) הוא סרט הרפתקאות מוזיקלי מונפש אמריקאי של אולפני וולט דיסני ומשמש כסרט ה63 בסדרת סרטי האנימציה הקלאסיים של אולפני ההנפשה של וולט דיסני. עלילת הסרט מתרחשת לאחר אירועי הסרט "מואנה" (2016), ועוקבת אחר מסעה בעל המכשולים של מואנה באוקיאניה. הסרט בוים על ידי דייב דרייק ג'וניור, כסרט הביכורים שלו כבמאי, והופק על ידי אסנת שורר. אאולי'אי קרוואליו שבה לדבב את דמותה של מואנה.

במהלך 2020 החל תהליך הפיתוח שנועד בתחילה לשמש כסדרת טלוויזיה, שתוכננה לעלות לשידור בשירות הזרמת המדיה "דיסני+". בפברואר 2024 הפך הפרויקט מסדרה לסרט המשך. לאחר מכן, נמסר שאסנת שורר שבה להפיק, לצד דייב דרייק ג'וניור כבמאי. מארק מנצ'ינה ואופטיה פואי שבים להלחין את שירי הסרט, ואביגיל בארלו ואמילי בר הצטרפו כמלחינות לצד מנצ'ינה ופואי.

הסרט עתיד לעלות לאקרנים בארצות הברית ב-27 בנובמבר 2024.

== צוות השחקנים והדמויות ==
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|מואנה
|אאולי'אי קרוואליו
|משי קלינשטיין
|-
|מאווי
|דוויין ג'ונסון
|
|}

== הפקה ==
=== פיתוח ===
בדצמבר 2020, הודיעה מנהלת הקריאייטיב של אולפני ההנפשה של וולט דיסני, ג'ניפר לי, על פיתוח סדרת טלוויזיה מוזיקלית שעוקבת אחר אירועי הסרט "מואנה" משנת 2016, והתעתדה לעלות לשידור בשירות הזרמת מדיה "דיסני+". באוגוסט 2021, דווח כי המפיקה האמריקאית-ישראלית, אסנת שורר, שבה כמפיקת הסדרה. בינואר 2022, הוכרז שדייוויד דרייק ג'וניור יהיה במאי הסרט. הסדרה נכנסה לפיתוח יחד בו-זמנית עם פיתוח העיבוד הקולנועי הלייב אקשן של "מואנה" אשר עתיד לעלות לאקרנים במהלך ב-27 ביוני 2025, על פי דברי ג'ארד בוש, תסריטאי של סרט ההנפשה בעל אותו השם משנת 2016.

בפברואר 2024, הודיע מנכ"ל דיסני, בוב איגר, שפיתוח הסדרה הפכה לסרט המשך, ודרייק ושורר נשארו כבמאי ומפיקה.

=== ליהוק ===
לאחר שנמסר שפיתוח הסדרה הפכה לסרט משך, אושר כי אאולי'אי קרוואלהו ודוויין ג'ונסון שבים לגלם את דמויותיהם כמואנה ומאווי. מאוחר יותר, אישר ג'ונסון שהוא היה מעורב מתחילת פיתוח הסרט, וציין שהטכנולוגיה, ההנפשה הממוחשבת, האפקטים והחדשנות יהיה מיוחדים.

=== הנפשה ===
ההנפשה הממוחשבת נעשתה באולפן בוונקובר של אולפני הנפשה של וולט דיסני.

=== מוזיקה ===
מארק מנצ'ינה ואופטיה פואי, שבים להלחין את פסקול הסרט, ואביגיל בארלו ואמילי בר הצטרפו ככותבות השירים.

== הפצה ==
הסרט עתיד לעלות לאקרנים בארצות הברית ב-27 בנובמבר 2024. הסרט התעתד להיות סדרת טלוויזיה שנועדה לעלות לשידור בשירות הזרמת המדיה "דיסני+" ב-2024, דבר שנמסר במהלך 2023.

== ראו גם ==
*מואנה (דמות)

== קישורים חיצוניים ==
* 

* (כתוביות בעברית)

== הערות שוליים ==

קטגוריה:אולפני ההנפשה של וולט דיסני: סרטים
קטגוריה:סרטים אמריקאיים משנת 2024
פפריקה (אפליקציית מוביל)

פפריקה (באנגלית: Paprika) הם אפליקציית מובייל ואתר אינטרנט אשר מסייעים למשתמש לייצר תפריטים יומיים או שבועיים מותאמים אישית אשר מבוססים על מטרות ספציפיות. האפליקציה זמינה למכשירי אנדרואיד ו-iOS.

== סקירה כללית ==
לאפליקציה ממשק ידידותי למשתמש המסייע למשתמשים ביצירה אוטומטית של תפריטים, אותם ניתן גם להתאים אישית, על מנת להשיג יעדים ספציפיים כמו ירידה במשקל, להעלות את מסת השרירים, על מנת לוודא שאוכלים לפי העדפות תזונתיות שונות, או על מנת לבחור מתכונים על סמך טעם אישי.

ניתן באמצעות האפליקציה לייבא מתכונים ממקורות שונים כולל אתרי אינטרנט ואפליקציות אחרות.<ref name="auto1"></ref>

האפליקציה מסוגלת גם לייצר רשימת מכולת על סמך התפריטים היומיים או השבועיים שנבחרו על ידי המשתמש.

כל המתכונים, התפריטים ורשימות המכולת של כל משתמש נגישים הן מטלפונים חכמים, הן מטאבלטים והן ממחשבים.<ref name="auto1"/><ref></ref>

== קישורים חיצוניים ==
* 

== הערות שוליים ==

קטגוריה:תוכנות שהושקו ב-2011
קטגוריה:אתרי אינטרנט שהושקו ב-2011
קטגוריה:תוכנות בריאות
קטגוריה:אפליקציות מובייל
קטגוריה:אפליקציות תכנון ארוחות
מנמן (מאכל)

מנמן בשאהאן
ארוחת בוקר טורקית עם מנמן
מֶנֶמֶן (בטורקית: Menemen) הוא מאכל טורקי מסורתי פופולרי<ref></ref> הכולל ביצים, עגבנייה, פלפלים ירוקים ותבלינים כגון פלפל שחור ואדום טחון והמאכל מבושל בשמן זית.

== מאפיינים ==
אפשר להכין מנמן גם עם בצל, אבל הוספת בצל מצוינת לעיתים קרובות במתכונים כנפוצה יותר כאשר אוכלים מנמן כמנה עיקרית, ולא לארוחת הבוקר. המנה דומה לשקשוקה.

מנמן נהוג לאכול על פי רוב לארוחת בוקר ולהגיש עם לחם.<ref>Turkish Cookery, M. Işın Günür (1990). </ref> מקור שם המנה מעיירה קטנה במחוז איזמיר.<ref>The Jewish Cookbook, L. Koenig (2019). </ref>

מנה זו דומה גם ללצ'ו ההונגרי ולסטאראש הסרבו-קרואטי, שאולי הפכו לצאצאי המנמן במהלך התקופה של האימפריה העות'מאנית. המנה דומה במידת מה גם לפפרונאטה האיטלקית.

== הכנה ==
העגבניות בדרך כלל חתוכות לקוביות דקות או שניתן לגרד אותן. ניתן גם לערבב יחד עגבניות מגורדות וחתוכות לקוביות, בהתאם למרקם המועדף על הטבח. אם משתמשים בבצל, אפשר להוסיף אותו למחבת עם פלפלי הצ'ילי הירוקים ולהקפיץ אותם עם חמאה או שמן מחוממת. ניתן להוסיף פלפל חלבי.<ref></ref> תוספת של בצל נמצאת בוויכוח לעיתים קרובות והיא נפוצה יותר כאשר מנמן לא נאכל בארוחת הבוקר, אלא כמנה עיקרית.<ref>Türkmen, Arda, "Hürriyet Pazar", August 10, 2014, p.16.</ref> כמה טבחים טורקיים כמו Saniye Anne מתעקשים שאי אפשר להכין מנה נכונה בלי בצל.<ref></ref> בשנת 2018, מבקר האוכל הטורקי Vedat Milor השיק סקר בטוויטר כדי לפתור את הדיון על בצל בתוך המנמן. הסקר הפך לפופולרי מאוד, עם 437,657 אנשים שהצביעו. ההצבעה התבררה כלא חד משמעית, שכן לסיעת הבצל היה רק ניצחון דחוק, עם 51% מהקולות.<ref></ref>

== וריאציות ==
ניתן להוסיף סוג'וק, נקניק דמוי סלמי מיובש, למחבת של המנמן לאחר שהפלפלים התרככו.<ref name="sucuklu"></ref> זה מוסיף קצת טעם לשמן; אפשר להוציא את הסוג'וק מהמחבת לפני הוספת העגבניות כדי למנוע בישול יתר, אבל זה לא הכרחי. העגבניות נעשות רכות מאוד והתערובת לא תהיה מימית מדי כאשר מוסיפים את הביצים. ניתן לטרוף את הביצים יחד עם מלח, פלפל וכל עשבי תיבול טריים רצויים או להוסיף ישירות למחבת.<ref></ref> אם משתמשים בפסטרמה, מוסיפים אותה למחבת עם הביצים.<ref></ref> ניתן להוסיף גבינת קשאר או גבינה לבנה על גבי הביצים רגע לפני סיום הבישול, יחד עם קישוט של עשבי תיבול טריים או בצל ירוק.<ref name="sucuklu" /> המאכל מוגש בדרך כלל במחבת שבה הוא מבושל, מחבת בישול עם ידית כפולה המכונה שאהאן, יחד עם לחם טרי.<ref></ref>

וריאציות מסוימות עשויות לכלול פטריות או טלה טחון.<ref></ref> <ref></ref> ניתן להוסיף תבלינים שונים לפי הטעם כולל כמון, פפריקה, נענע וטימין.<ref></ref>

== ראו גם==
* ביצים בסגנון חוואים
* סטראפאטסדה
* רשימת מנות ביצים
* פיפרדֶה
* ביצים מקושקשות
* שקשוקה
* מיש-מאש

== קישורים חיצוניים ==

==הערות שוליים==

קטגוריה:מאכלי עגבניות
קטגוריה:מילים וביטויים בטורקית
קטגוריה:המטבח הטורקי
קטגוריה:מאכלי ביצים
Age of Empires IV

טריילר חשיפת המשחק
Age of Empires IV הוא משחק וידאו אסטרטגיה בזמן אמת שפותח על ידי Relic Entertainment בשיתוף עם World's Edge ופורסם על ידי Xbox Game Studios. זהו הפרק הרביעי בסדרה זו. המשחק שוחרר ב-28 באוקטובר 2021 עבור המחשב האישי, וב-22 באוגוסט 2023 עבור Xbox One Xbox Series X/S.<ref></ref><ref></ref>

== פיתוח ==
ב-21 באוגוסט 2017, מיקרוסופט הכריזה על Age of Empires IV, שיפותח על ידי Relic Entertainment.<ref></ref> פיל ספנסר אישר ב-11 ביוני 2019, כי המשחק עדיין בפיתוח, ומידע נוסף יגיע בהמשך השנה. ב-14 בנובמבר 2019, צילומי משחק של Age of Empires IV הוצגו באירוע X019 והוא הראה לוחמה מימי הביניים בין כוחות אנגלים למונגולים.<ref></ref> מיקרוסופט הודיעה ב-E3 2021 כי המשחק ישוחרר ב-Game Pass למחשב ב-28 באוקטובר 2021. המשחק שוחרר ב-28 באוקטובר 2021, לאחר שפותח באמצעות Essence Engine.

== משחקיות ==
=== משחק בסיסי ===
המשחק כולל ארבעה עידנים, בדומה למשחק Age of Empires II עידן אפל, עידן פיאודלי, עידן הטירה והעידן הקיסרי. למרות שבמשחק הנוכחי המעבר בין עידנים לא מתבצע על ידי שדרוג של הבניין הראשי אלא בעזרת ציוני דרך.

לכל תרבות ישנם חיילים ייחודיים משלה, בנוסף לחיילים שיש לכל אחד הכוללים חיל רגלים, קשתים, פרשים, מכונות מלחמה כגון כלי מצור, קטפולטות, ואוניות מסוגים שונים.

על כל שחקן לאסוף משאבים על מנת לקיים ולשגשג ולהגיע לניצחון, צריך לאסוף מזון, עצים, זהב ואבנים. כאשר כל משאב משמש לדבר שונה, והם עוזרים לשחקן לפתח את האומה שלו.

=== תרבויות ===
ישנן 16 תרבויות זמינות במשחק, כאשר 10 זמינות עם רכישת משחק הבסיס הידוע כ-Age of Empires IV Anniversary Edition ו-6 עם הרחבת The Sultans Ascend.

===== תרבויות בחבילת הבסיס =====
* הח'ליפות העבאסית
* סין
* סולטנות דלהי
* אנגליה
* צרפת
* האימפריה הרומית הקדושה
* האימפריה המונגולית
* נסיכות קייב

==== חבילות ההרחבה ====
* עות'מאנים
* אימפריית מאלי
* האימפריה הביזנטית
* יפן
* השושלת האיובית
* Variant civilizations

=== קמפיינים ===
למשחק שישה קמפיינים לשחקן יחיד:<ref></ref>
* The Rise of a King (בלעדי לגרסאות קונסולות): קמפיין הדרכה, המתמקד ביסודות המשחק (1047–1066)
* הנורמנים: על הכיבוש הנורמני של אנגליה וסכסוכים של המלכים האנגלים הבאים (1066–1217)
* מלחמת מאה השנים: סכסוך בין אנגליה לצרפת
* האימפריה המונגולית: התרחבות של אחת האימפריות הגדולות בכל הזמנים
* עלייתה של מוסקבה: על עלייתה של הדוכסות הגדולה של מוסקבה בין נסיכויות אחרות של רוסיה
* עליית הסולטאנים: מסעות צלב מנקודת מבטם של המוסלמים

== ביקורות ==
באתר metacritic המשחק קיבל ציון כולל של 81, הנחשב לציון טוב מאד.<ref></ref> באתר IGN ניתן למשחק ציון של 8/10.<ref></ref> גם באתר IGN Israel ניתן למשחק ציון גבוה של 8/10.<ref></ref> באתר גלקסיית המחשבים הישראלי ניתן למשחק ציון גבוה של 9/10.<ref></ref>

==קישורים חיצוניים==

* 

* 

== הערות שוליים ==

קטגוריה:משחקי וידאו משנת 2021
קטגוריה:משחקי אסטרטגיה ממוחשבים (זמן אמת)
קטגוריה:משחקי Xbox Series X/S
קטגוריה:משחקי Xbox One
קטגוריה:משחקי Windows
קטגוריה:Age of Empires
קטגוריה:משחקי וידאו שפותחו בקנדה
יעקב המאירי

יעקב המאירי (18 בנובמבר 1934 - 22 באוגוסט 1976) היה יוצר קולנוע, תסריטאי ובמאי ישראלי.

== ביוגרפיה ==
נולד ביבנאל וגדל בנתניה. אביו, אהרון המאירי, היה פועל, ואימו, פנינה, ספרנית וגננת. בשנים 1962–1965 למד קולנוע בארצות הברית בסיטי קולג' בניו יורק, יחד עם איש הקולנוע דן וולמן. בשנת 1966, לאחר עבודה של שנה, יצר הסרט הפרק האחרון, אשר המאירי השתתף ביצירתו כעורך וידאו. בסרט זה, צומצמו 25 שעות של קטעי ארכיון על אודות יהדות פולין בתקופה של לפני מלחמת העולם השנייה, לכדי סרט של 90 דקות.

בשנת 1967 יצר את סרטו התיעודי שישה ימים לנצח המנציח את מלחמת ששת הימים. הסרט מורכב מחומרים תיעודיים שצולמו עבור יומני קולנוע ישראליים וזרים, ומתמקד בקרבות חיל השריון וחיל האוויר הישראליים בתחילת המלחמה. "שישה ימים לנצח" הופק זמן קצר לאחר תום הקרבות ונחל הצלחה גדולה בקופות: עם צאתו לאקרנים ב-1967 צפו בו כ-120 אלף צופים.

הסרט העלילתי הראשון והאחרון שכתב וביים היה להט במים, שיצא בשנת 1969 ושיחקו בו זאב רווח ועירית שילה בתפקידים הראשיים.

ניהל את אגודת "קולנוע לנוער" שבאמצעותה קירב צעירים אל העשייה הקולנועית.

נישא לגילה (ג'נט) דרייפוס בשנת 1961 בירושלים, ולהם שני ילדים, דינה ואריאל. התגוררו בפתח תקווה.

ב-22 באוגוסט 1976 נהרג בתאונת דרכים ליד לטרון, בכביש ירושלים-תל אביב. נקבר בפתח תקווה.

== פילמוגרפיה ==
{| class="wikitable"
|+
!שנה
!סרט
!תפקיד
|-
|1966
|הפרק האחרון
|עורך
|-
|1967
|שישה ימים לנצח
|במאי
|-
|1969
|להט במים
|במאי ותסריטאי
|-
|1970
|Deadlock
|מנהל הפקה
|-
|1971
|Carlos
|מנהל הפקה
|-
|1972
|צלילי כפר
|במאי
|-
|1977
|The Phantom Kid
|מנהל הפקה
|}

== קישורים חיצוניים ==

קטגוריה:יבנאל: אישים
קטגוריה:ישראלים שנולדו ב-1934
קטגוריה:ישראלים שנפטרו ב-1976
קטגוריה:במאי קולנוע ישראלים
קטגוריה:תסריטאי קולנוע ישראלים
מיש-מאש

מיש-מאש (בבולגרית: Миш-маш) הוא מאכל אביבי בולגרי העשוי מירקות טריים.

== מאפיינים ==
מכינים את המנה מירקות (בדרך כלל עגבניות, פלפלים ובצל), ביצים וסירנה (סוג של גבינה בלקנית מלוחה), ולעיתים קרובות מעוטר בפטרוזיליה טרייה קצוצה. ישנן וריאציות שבהן מוסיפים למנה שום, בצל ירוק, חצילים, במיה או גזר. יש וריאציות ללא סירנה וללא בצל גם כן.

== הכנה, הגשה וצריכה ==
באופן מסורתי מכינים מיש-מאש מפלפלים ועגבניות קצוצים, שמתבשלים בשמן חם על אש בינונית. ניתן לצלות מראש ולקלף פלפלים או לחתוך אותם גולמיים. לאחר מכן מוסיפים לתערובת ביצים וגבינת פטה או בולגרית להסמכה. פטרוזיליה מתווספת אחרונה, רגע לפני שמסירים את המיש-מאש מהאש. אפשר להכין את המנה גם בתנור. לפעמים נוח להכין את הירקות המבושלים מראש ופשוט להוסיף ביצים וגבינה לפני האכילה.

== מרכיבים ==
אין מתכון אחד להכנת מיש-מאש, וקיימות וריאציות רבות ושונות של המנה.<ref></ref> <ref></ref> עם זאת, המרכיבים הנפוצים מפורטים להלן:
* ביצים
* סירנה (גבינה בולגרית)
* בצלים
* עגבניות
* פלפלים
* שמן חמניות / שמן צמחי / חמאה
* שום
* פטרוזיליה
* פלפל שחור
* מלח

המנה מוגשת בדרך כלל חמימה, כמתאבן או כמנה עיקרית, לרוב עם לחם טרי.

== ראו גם ==
* המטבח הבולגרי

== הערות שוליים ==

קטגוריה:המטבח הצמחוני
קטגוריה:נזיד
קטגוריה:מאכלי ירקות
קטגוריה:המטבח הבולגרי
Deeper Well

Deeper Well הוא אלבום האולפן השישי של הזמרת-יוצרת האמריקאית קייסי מאסגרייבס. האלבום יצא לאור ב-15 במרץ 2024, על ידי חברות התקליטים אינטרסקופ רקורדס ויוניברסל מיוזיק גרופ נאשוויל.

==רקע והכרזה==
Deeper Well הופק ונכתב במשותף על ידי מאסגרייבס, עם דניאל טשיאן ואיאן פיצ'וק, למעט הרצועה "The Architect", אשר נוצרה עם שיין מקנאלי וג'וש אוסבורן.<ref></ref> מאסגרייבס הקליטה את האלבום באולפני Electric Lady בניו יורק, שלדעתה "יש לו את המוג'ו הטוב ביותר" בזמן שהיא "חיפשה אנרגיה סביבתית שונה".<ref></ref> האלבום משקף את השינויים וסדרי העדיפויות שהתרחשו בחייה לאחר גיל 27, שדורבן על ידי "הקוסמוס כשובו של שבתאי".<ref></ref> מאסגרייבס חשפה לראשונה את הפרויקט ב-4 בפברואר, במהלך פרסומת שנתית בטקס פרסי גראמי ה-66 בשם "שבתאי שלי חזר".<ref></ref> הסינגל המוביל בעל אותו השם יצא לאור לצד הכרזת האלבום ב-8 בפברואר 2024.<ref></ref> ההשראה לשיר הגיעה דרך שינוי ברגשות וברגשות שאולי מרתיע בהתחלה אבל מצייד אדם ב"תובנה חדשה ואהבה עמוקה יותר במקום אחר".<ref></ref>

==רשימת רצועות==

;הערות
* "Too Good to Be True" משלב את "Breathe (2 AM)" מאת אנה נאליק, אשר זוכה לפיכך ככותבת שירים ברצועה.

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Deeper Well
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|15 במרץ 2024
|הורדה דיגיטלית • הזרמת מוזיקה • תקליטור • תקליט
|אינטרסקופ רקורדס • יוניברסל מיוזיק גרופ נאשוויל
|
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי קייסי מאסגרייבס
קטגוריה:אלבומים חזותיים
קטגוריה:אלבומים באנגלית
קטגוריה:אלבומי חברת MCA רקורדס
פרם סינג תמנג

פרם סינג תמנג (בדוואנגרי: प्रेम सिंह तमांग; נולד ב־5 בפברואר 1968), הידוע גם כ־P. S. Golay, הוא פוליטיקאי הודי המכהן כראש השרים של סיקים מאז מאי 2019. נשיא ומייסד מפלגת סיקים קרנטיקארי מורצ'ה.

== ביוגרפיה ==
פרם סינג תמנג נולד ב־5 בפברואר 1968 ב, ממלכת סיקים (היום בסיקים, הודו). הוא בעל תואר ראשון מאוניבסיטת צפון בנגל.

תמנג היה ממייסדי החזית הדמוקרטית של סיקים ב־1993, ונבחר מטעמה לאספה המחוקקת של סיקים ב־1994. הוא שימש כשר לגידול בעלי חיים, הכנסה ותעשייה במשך כהונת ממשלת פאוואן קומאר צ'מלינג הראשונה. ב־1999 נבחר תמנג בשנית לאספה ומונה לשר לגידול בעלי חיים ותעשייה בממשלתו השנייה של צ'מלינג, ולאחר הבחירות ב־2004 מונה לשר הבינוי והשיכון. ב־2009 נבחר פעם נוספת לאספה.

ב־2013 הקים תמנג את מפלגת סיקים קרנטיקארי מורצ'ה. המפלגה זכתה בעשרה מושבים באספה המחוקקת של סיקים, והייתה לאופוזיציה לממשלת צ'מלינג.

בדצמבר 2016 הורשע תמנג על ידי בית משפט נמוך בעקבות שימוש שגוי בכספי ציבור בכהונתו הראשונה כשר בשנות התשעים. ב־13 בינואר 2017 הודח תמנג מהאספה המחוקקת בעקבות הפרשה. ביולי 2017 דחה בית המשפט הגבוה של סיקים את ערעורו של תמנג על פסק הדין, והוא נכלא לתקופתה של שנה אחת, והשתחרר באוגוסט 2018.

בבחירות לאספה המחוקקת ב־2019 ניצחה מפלגתו של תמנג, וב־27 במאי 2019 הוא הושבע לראש השרים של המדינה. תמנג עצמו לא התמודד בבחירות אלו, בעקבות הרשעתו הקודמת שכללה הרחקה מהחיים הפוליטיים למשך שש שנים, אך ועדת הבחירות של הודו החליטה ב־30 בנובמבר 2019 לקצר את ההרחקה לשנה וחודש. בעקבות כך התמודד תמנג בבחירות מיוחדות שהתקיימו ב־21 באוקטובר 2019 ונבחר לאספה המחוקקת.

== קישורים חיצוניים==

== הערות שוליים ==

קטגוריה:ראשי ממשלות המדינות והטריטוריות של הודו
קטגוריה:סיקים
קטגוריה:ילידי 1968
קט:אסירים הודים
קולין אושונסי

קולין אן אושונסי (באנגלית: Colleen Ann O'Shaughnessey; נולדה ב-15 בספטמבר 1971), ידועה גם בתור קולין וילארד (באנגלית: Colleen Villard),<ref name="Encyclopedia.com"></ref> היא מדבבת אמריקאית.

אושונסי דיבבה מגוון רחב של דמויות, כגון סורה טאקנוצ'י מסדרת האנימה "דיג'ימון", ג'אז פנטון בסדרה "דני פנטום", "הצרעה" בסדרה "האוונג'רס", ואינו ימאנקה וקונוהאמארו סרוטובי ב"נארוטו". בשנת 2014 היא החלה לדבב את דמותו של טיילס מסדרת "סוניק הקיפוד", ונשארה בתפקיד הזה עד היום<ref name="sonicthehedhehog.com"></ref><ref></ref>; היא גם דיבבה את דמותו של טיילס בסרט "סוניק - הסרט 2" משנת 2020, לצידם של בן שוורץ ואידריס אלבה, ששיחקו את סוניק ואת נאקלס בהתאמה. דיבבה גם בסרט ההמשך "סוניק - הסרט 3" משנת 2024. 

== ביוגרפיה ==
אושונסי נולדה בגרנד ראפידס, מישיגן ולמדה בתיאטרון מוזיקלי באוניברסיטת מישיגן. שם היא גם קיבלה תואר B.F.A.

=== חיים אישיים ===
החל משנת 2018 מתגוררת אושונסי בלוס אנג'לס, קליפורניה עם בעלה, ג'ייסון וילארד, ושני ילדיה.

==קישורים חיצוניים==

== הערות שוליים ==

קטגוריה:מדבבים אמריקאים
קטגוריה:לוס אנג'לס: אישים
קטגוריה:אמריקאיות שנולדו ב-1971
מחזור לוצאטו

מחזור לוצאטו הוא מחזור תפילה יהודי מימי הביניים שנכתב ונערך בין סוף המאה ה-13 ותחילת המאה ה-14 בבוואריה. שמו מתייחס לאחד מבעליו הקודמים, האינטלקטואל היהודי האיטלקי שמואל דוד לוצאטו (1800–1865).<ref></ref>

== תוכן ==
מחזור לוצאטו הוא אוסף של תפילות לראש השנה ויום כיפור בנוסח אשכנז. זהו ספר גדול בעל 451 דפים הכתובים על קלף עבה. הטקסט נכתב בעברית וההוראות למוביל התפילה ולמתפללים מצוינות באותיות קטנות בשתי שפות, איטלקית וגרמנית וישנן גם תוספות מאוחרות ביידיש. חלק מהפסקאות נמחקו על ידי הצנזורה אך עדיין קריאות.

== היסטוריה ==
הערות השוליים במחזור מאפשרות לעקוב אחר חלק מהיסטוריה של הספר. הוא היה שייך לקהילות יהודיות באלזס, באזור אגם קונסטנץ, בצפון איטליה ובצרפת. בעלים שונים שינו את הטקסט באמצעות הערות על מנת לדייק את מסורותיהם בתפילה. כתב היד נרכש על ידי שמואל דוד לוצאטו (1800–1865), אינטלקטואל יהודי איטלקי, משורר, תאולוג ואספן ספרים עתיקים. לאחר מותו, עזבונו וספרים נדירים שהיו ברשותו נרכשו על ידי מספר מוסדות תרבות אירופאיים. כך הגיע מחזור לוצאטו לבעלות האיגוד היהודי העולמי (AIU) ב-1870. מאז הוצג לציבור פעמיים. בתערוכת "ביד חזקה" שאורגנה על ידי ה-הספרייה הלאומית של צרפת ב-1991 ולאחר מכן ב-2018 בתערוכת "קדושים ומאמינים, היהודים באירופה הצפונית בימי הביניים" במוזיאון העתיקות ברואן.

ה-AIU פרסמה את המחזור למכירה פומבית ב-19 באוקטובר 2021 דרך סוכנות סותבי'ס, האיגוד הצדיק את פעולתו בצורך לאזן את חשבונות ספרייתו שסבלה מגירעון פיננסי.<ref></ref> המחזור נמכר ב-8.3 מיליון דולר.<ref></ref>

== הערות שוליים ==

קטגוריה:מחזורי תפילה
קטגוריה:ספרות יהודית של ימי הביניים
קטגוריה:כתבי יד של מחזורי תפילה
עבאסיה (לבנון)

עַבָּאסִ֫יּה (בערבית: العباسيّة; בתעתיק מדויק: אלעבאסיּה) היא עיירה לבנונית שיעית בנפת צור, במחוז דרום לבנון.

== גאוגרפיה ==
עבאסיה שוכנת כעשרה ק"מ צפונית מזרחית לעיר צור וגובלת ממזרח בדיר קאנון אל-נהר וטורא, ומצפון בבּוּרְג' רַחָּאל. הגובה הממוצע בעיירה הוא כ-250 מטר מעל פני הים והיא משתרעת על פני שטח של 35,000 דונם. מיקומה בנקודת האמצע שבין העיר צור לכפרי האזור, הופכת את עבאסיה לשלוחה עירונית, כלכלית ותרבותית של העיר ולמרכז שירות חיוני לכפרי הסביבה.

== אטימולוגיה ==
על פי פאלמר, היישוב נקרא על שמו של אל-עבאס, דודו של הנביא מוחמד שהיה מחברי הצחאבה. גרסה מקומית מייחסת את שם העיירה לשייח' , שהיה שליט האזור, בשנת 1750.<ref name=":0"></ref><ref>השייח' עבאס אל-מוחמד (נפטר ב-1767) היה שליט אזור דרום לבנון בתקופת האימפריה העות'מאנית. בתקופתו נבנתה מחדש העיר צור. ראו: [https://web.archive.org/web/20200804190544/http://www.yasour.org/news.php?go=fullnews&newsid=7527 الشيخ عباس المحمد النصار الوائلي مجدد بناء مدينة صور (השייח' עבאס אל-מוחמד א-נסאר אל-ואא'לי, שבנה מחדש את העיר צור)]</ref><ref name=":1"></ref>

== היסטוריה ==
במקום נמצאו קברים ועתיקות מהתקופות: הפיניקית, היוונית, הרומית והתקופה הביזנטית.<ref name=":0" />

בשנת 1875 ביקר במקום ויקטור גרן וכתב שמדובר בכפר גדול, מאוכלס על ידי 600 מתואלים ו

בסקר של הקרן לחקר פלסטין המערבית (PEF), בשנת 1881, נכתב, על אודות המקום: 

== אוכלוסייה ==
האוכלוסייה הרשומה של עבאסיה מונה כ-8,500 איש, אך באזור המוניציפלי של העיירה גרים כ-22,000 איש. מרוב המשפחות יצאו מהגרים אל מחוץ למדינה, אך הם קשורים למשפחתם ותורמים להתפתחות העיירה.<ref name=":1" />

ההגירה עברה ארבעה שלבים עיקריים:
# השלב הראשון החל בסוף המאה ה-19 ובתחילת המאה העשרים לאמריקה הצפונית ולאמריקה הדרומית, בעיקר לארגנטינה.
# במהלך ואחרי מלחמת העולם השנייה, יצאו מהגרים, בעיקר לארצות מערב אפריקה.
# השלב השלישי החל ב-1960, כאשר החלה תנופת הפיתוח של מדינות המפרץ ויצאו לשם בעלי מקצוע בתחום הבניה וכן גם משכילים.
# השלב הרביעי נמשך עד היום, לאותם יעדים וכן למדינות באירופה.<ref name=":1" />

== הערות שוליים ==

קטגוריה:מחוז דרום לבנון: יישובים
סטאבס (חתול)

סטאבס (באנגלית: Stubbs; 12 באפריל 1997 – 21 ביולי 2017) היה חתול שכיהן כראש עיריית טלקיטנה באלסקה, הוא נבחר בהיותו בן 3 חודשים בבחירות שנערכו בשנת 1997 וכיהן בתפקיד ראש העיר עד מותו, במשך כעשרים שנה, סטאבס הוא החתול היחיד שכיהן כראש עיר.

== בתור ראש עיר ==
תושבי העיר הקטנה טלקיטנה המונה כ־900 תושבים, החליטו בשנת 1997 שנמאס להם מהעומדים האנושיים שנמצאים בבחירות לראשות העיר והחליטו לבחור בחתול כראש העיר בתור צעד מחאה, החתול סטאבס כיהן כראש עיר רוב חייו עד מותו ב־2017, תושבי העיר אהבו את החתול סטאבס שהיה בעיניהם כראש עיר מוצלח ביותר, ובחרו בו בבחירות לראשות העיר פעם אחר פעם עד מותו בגיל 20 ב־2017, כיהן כראש העיר במשך 20 שנה.

== קישורים חיצוניים ==

== הערות שוליים ==

קטגוריה:חתולים מפורסמים
קטגוריה:ארצות הברית: בעלי חיים מפורסמים
קטגוריה:ראשי עיריות באלסקה
מוחמד אבו חשיש

מוחמד אבו חשיש (בערבית: محمد ابو حشيش; נולד ב-9 במאי 1995) הוא כדורגלן ירדני המשחק בעמדת המגן השמאלי בנפט אל-וסט.

==קריירה==
אבו חשיש התחיל את הקריירה שלו בקבוצת הכדורגל באל-בקעה. בשנת חתם בסלט ואחרי שנתיים חתם באל-ויחדאת בה זכה באליפות הראשונה בקריירה שלו.

ב-10 בינואר 2023 חתם בא-זוורא מליגת העל העיראקית עד לסיום העונה.

ב-10 ביולי 2023 חתם באל-עהד מליגת העל הלבנונית. במהלך העונה חזר לעיראק וחתם בנפט אל-וסט.

==תארים==
; אל-ויחדאת
*ליגת העל הירדנית: 

; אל-עהד
*גביע הפדרציה הלבנוני: 

==קישורים חיצוניים==

קטגוריה:כדורגלנים ירדנים
קטגוריה:מגני כדורגל
קטגוריה:כדורגלני נבחרת ירדן
קטגוריה:ספורטאים זרים בלבנון
קטגוריה:ספורטאים זרים בעיראק
קטגוריה:כדורגלני גביע אסיה 2023
קטגוריה:ילידי 1995
נתיבות מהרי"ץ

נתיבות מהרי"ץ (שנקראה בעבר "יד מהרי"ץ" ו"פעולת צדיק")<ref name=":5"></ref> היא עמותה רשומה המפעילה מוסדות ופעילות דתית, בראשות הרב יצחק רצאבי. העמותה מקדמת את המסורת והפסקים של יהדות תימן, והיא נקראת על שם רבי יחיא צאלח, מגדולי פוסקי תימן.

== הקמה ופעילות ==
בשנת 1989 הוקמה העמותה "פעולת צדיק", ובשנת 2010 העמותה "מוסדות יד מהרי"ץ בני ברק". בסוף 2022 (תחילת ה'תשפ"ג) הוקמה עמותה חדשה בשם נתיבות מהרי"ץ. בראשות העמותה עומד הרב יצחק רצאבי. העמותה משמשת כבית הוראה וכבית דין לענייני ממונות, על פי מסורת יהדות תימן,<ref></ref> והיא מכשירה מוצי"ם שמשיבים לשאלות הלכתיות על פי המסורת והמנהגים. כמו כן היא מפעילה מערכת כשרות<ref name=":0"></ref><ref></ref><ref name=":1"></ref>, כולל אברכים,<ref name=":4"></ref><ref name=":2"></ref> הוצאת ספרים תורניים ותרגום כתבים בני מאות שנים,<ref></ref><ref name=":4" /><ref name=":3"></ref> בית כנסת, גמחי"ם,<ref></ref> שיעורי תורה ברחבי הארץ<ref></ref><ref></ref> ותלמוד תורה.<ref></ref> העמותה גם הוציאה אפליקציות, כגון ספר שהוצא לאור על ידי העמותה ונקרא "שולחן ערוך המקוצר - עיני יצחק" שנכתב על ידי נשיא העמותה והוצא גם באפליקציה, ספירת העומר בארמית כמנהג העדה התימנית והגדה של פסח.<ref></ref>

העמותה מתרגמת כתבי יד עתיקים מערבית לעברית וכך תרגמה ספרים שלא ראו אור במשך מאות שנים<ref></ref> כדוגמת ספרים של המהרי"ץ ושל הרב יצחק ונה אותם הוציאה לאור.<ref name=":4" /> העמותה הולכת בדרך המהרי"ץ שהפריד, שימר והבדיל את המסורת התימנית משאר החוגים, ומבקשת לפיכך לשמר את המסורת התימנית מפני השפעות של עדות אחרות בארץ.<ref></ref> הדבר מתבטא במיוחד בספרי הלכה ומנהג שהעמותה מוציאה לאור.<ref></ref> העמותה מפיצה גם עלונים<ref name=":2" /> וקונטרס שבועי שנשלח לתיבות דואר ברחבי הארץ בשם "שערי יצחק".<ref></ref> פעמיים בשנה מפרסמת העמותה ספר הלכה ומסורת בשם ’דברי חפץ‘, שבו מתפרסמים דבריהם של גדולי רבני תימן בדורות הקודמים שלא ראו אור דפוס.<ref name=":3" />

העמותה מפעילה בית דין לענייני ממונות, וכן כולל אברכים שלומדים בשיטת הלימוד התימנית, המשלבת לימוד של הזוהר והמקרא,<ref name=":4" /> ומשמשת גם כבית כנסת בלדי ושאמי ולימוד מארי לילדים. מדי שנה מקיימת העמותה את אירוע הילולת המהרי"ץ במשרדיה<ref></ref> וכן מקיימת ערבי התעוררות ותפילות המוניות במועדים שונים.<ref></ref> במהלך השנה נוסעים הרב רצאבי וחברי העמותה לישיבות של העדה התימנית<ref></ref> ולערבי כינוס בארץ במטרה לחזק את המורשת של יהדות תימן.<ref></ref><ref></ref><ref></ref>

== הוצאת ספרים ==
בין הספרים שראו אור על ידי העמותה:<ref>. זוהי רשימה חלקית, אפשר למצוא את התמונה הזאת בספר "רכב אלקים" הוצאת המכון "נתיבות מהרי"ץ" עמוד קל-קלא</ref>
==קישורים חיצוניים==

* 

==הערות שוליים==

קטגוריה:ישראל: עמותות
קטגוריה:הוצאות ספרים בישראל: ארון הספרים היהודי
קטגוריה:יהדות תימן בארץ ישראל
קטגוריה:ארגונים דתיים בישראל
קרטוזיס סבוריאה

קרטוזיס סבוריאה או רֹבֶד קַרְנִי (Seborrheic keratosis) הוא גידול שפיר (שאינו מזיק) שמקורו בתאים, בעיקר קרטינוציטים, בשכבה החיצונית של העור הנקראת אפידרמיס. בדומה לכתמי גיל, קרטוזות סבוריאה מופיעות בשכיחות גבוהה יותר ככל שאנשים מתבגרים.<ref name="cleve"></ref>

הגידולים (הנקראים גם נגעים) מופיעים בצבעים שונים, מחום צהוב בהיר ועד שחור. הם עגולים או סגלגלים, שטוחים או בולטים מעט, כמו גלד מפצע, וגודלם נע בין נקודה קטנטנה לכתם ברוחב של יותר מ-2.5 ס"מ.<ref name="mayosymp"></ref> לעיתים קרובות הם קשורים למחלות עור אחרות, כולל קרצינומה של תאי בסיס.<ref></ref> לעיתים נדירות, קרצינומה של תאי בסיס מתפתחת מתחת לקרטוזיס סבוריאה ומקשה על זיהויה. בבדיקה הקלינית, האבחנה המבדלת כוללת יבלת ומלנומה. מכיוון שרק השכבות העליונות של האפידרמיס מעורבות, קרטוזות סבוריאה מתוארות לעיתים קרובות כבעלות מראה של נגע ה"מודבק" על העור. חלק מרופאי העור מתייחסים לקרטוזיות סבוריאה כ"יבלות סבוריאה", מכיוון שהן דומות ליבלות, אך המונח "יבלות" מתייחס לנגעים שנגרמים על ידי וירוס הפפילומה האנושי.<ref></ref>

== גורם ==
הסיבה לקרטוזיס סבוריאה אינה ידועה, אך ההשערה היא שמדובר בנטייה גנטית. ששכיחותה עולה עם חשיפה לשמש של בעלי עור בהיר ובעיקר לקראת גיל העמידה.

== אבחון ==
כתם H&E, הגדלה סריקה)]]
מבחינה חזותית הנגעים בעלי מראה שעוותי שכאילו "נדבק" על העור. בעלי פנינים קרניות או ציסטות המוטבעות במבנה. נגעים בעלי פיגמנט כהה עלולים להידמות למלנומות נודולריות.<ref></ref> יתר על כן, קרטוזות סבוריאה דקות על עור הפנים עשויות להיות קשה מאוד להבדלה מ-lentigo maligna אפילו עם דרמטוסקופיה. מבחינה קלינית, נבי אפידרמיס דומים במראה לקראטוזות סבוריאה. נבי אפידרמיס נמצאים בדרך כלל בלידה או בסמוך לה. קונדילומות ויבלות יכולות להידמות קלינית לקרטוזות סבוריאה, ודרמטוסקופיה יכולה להועיל להבדיל ביניהן.

מחקר שבדק יותר מ-4,000 נגעי עור שעברו ביופסיה שזוהו קלינית כקרטוזה סבוריאה הראה ש-3.1% היו ממאירות. שני שלישים מהם היו קרצינומה של תאי קשקש.<ref></ref> עד כה, מדד הזהב באבחון של קרטוזיס סבוריאה מיוצג על ידי ניתוח היסטולופתולוגי של ביופסיית עור.<ref></ref>

=== תת-סוגים ===
ניתן לחלק קרטוזות סבוריאה לסוגים הבאים:
* קרטוזיס סבוריאה שכיחה - Common seborrheic keratosis
* קרטוזיס סבוריאה מרושת - Reticulated seborrheic keratosis
* קרטוזיס סבוריאה מקושטת - Stucco keratosis
* קרטוזיס סבוריאה שיבוטית - Clonal seborrheic keratosis
* קרטוזיס סבוריאה מגורה - Irritated seborrheic keratosis
* סבוריאה קרטוזיס עם אטיפיה קשקשית - Seborrheic keratosis with squamous atypia
* קרטוזיס סבוריאה פיגמנטית - Melanoacanthoma
* קרטוזיס פוליקולרית הפוכה - Inverted follicular keratosis

== טיפול ==
סיבות רפואיות להסרת קרטוז סבוריאה כוללות גירוי ודימום של הנגע. הם עשויים להיות מוסרים גם מסיבות קוסמטיות.<ref name="mayo-treatment"></ref> בדרך כלל, ניתן לטפל בנגעים באמצעות התייבשות וריפוי, או קריו-כירורגיה. בביצוע נכון, הסרת קרטוזיס סבוריאה לא תגרום להרבה צלקות גלויות.<ref></ref>

== אפידמיולוגיה ==
קרטוזיס סבוריאה הוא גידול העור השפיר הנפוץ ביותר. השכיחות עולה עם הגיל. יש פחות שכיחות באנשים עם עור כהה יותר.<ref name="Zhang2011"></ref> במחקרי עוקבות גדולים, כל החולים בגילאי 50 ומעלה סבלו לפחות ממחלת סבוריאה אחת.<ref></ref> הופעתה היא בדרך כלל בגיל העמידה, אם כי הם נפוצים גם בחולים צעירים יותר, שכן הם נמצאים ב-12% מבני 15 עד 25.

== קישורים חיצוניים ==

== הערות שוליים ==

קטגוריה:עור
סיקים קרנטיקארי מורצ'ה

דגל המפלגה
סיקים קרנטיקארי מורצ'ה (בדוואנגרי: सिक्किम क्रन्तिकारी मोर्चा; מילולית: החזית המהפכנית של סיקים) היא מפלגה במדינת סיקים ההודית, אשר מהווה את מפלגת הרוב ב מ־2019.

== היסטוריה ==
מפלגת סיקים קרנטיקארי מורצ'ה הוקמה ב־5 באוקטובר 2013 על ידי פרם סינג תמנג, חבר ב ששלטה במדינה מ־1994.

בבחירות ל ב־2014, שהתקיימו במקביל לבחירות ללוק סבהה, זכתה המפלגה בעשרה מתוך 32 המושבים באספה. מאוחר יותר פרשו שבעה מחברי המפלגה והצטרפו לחזית הדמוקרטית.

בבחירות ל ב־2019, שהתקיימו במקביל לבחירות ללוק סבהה, זכתה המפלגה ב־17 מתוך 32 המושבים באספה, ובעקבות כך מונה מנהיג המפלגה פרם סינג תמנג לראש השרים במדינה.

מיד לאחר בחירות אלו הודיעה המפלגה על הצטרפותה ל.

בבחירות לאספה המחוקקת ב־2024 זכתה המפלגה ב־31 מתוך 32 מושבים באספה המחוקקת של סיקים. המפלגה זכתה בשנית במושב היחיד של סיקים בלוק סבהה בבחירות ללוק סבהה שהתקיימו במקביל.

==תוצאות בחירות ==
{|class="wikitable"
!colspan="4"|לוק סבהה
|-
!שנה
! מושבים
! קולות
|-
|2014
|
|121,956
|-
|2019
|
|166,922
|-
|2024
|
|164,396
|}

{|class="wikitable"
!colspan="4"|האספה המחוקקת של סיקים
|-
!שנה
!מושבים
!קולות
!אחוז
|-
|2014
|
|126,024
|40.08%
|-
|2019
|
|165,508
|47.03%
|-
|2024
|
|225,068
|58.83%
|}

== קישורים חיצוניים ==

== הערות שוליים ==

קטגוריה:הודו: מפלגות
קטגוריה:סיקים
קטגוריה:מפלגות שהוקמו ב-2013
לחם פקורה

לחם פקורה בשפת אורדו: بریڈ پکوڑا; בשפת קאנדה: ಬ್ರೆಡ್ ಪಕೋಡಾ) הוא חטיף מטוגן הודי ופקיסטני (פקורה או פריטר).

== מאפיינים ==
המנה ידועה גם בשם לחם Bhaji (או Bajji). הוא אוכל רחוב נפוץ שעשוי מפרוסות לחם, קמח חומוס ותבלינים בין שאר המרכיבים.<ref name="Bergerson2009"></ref><ref name=":0"></ref> פריטר הוא מנת בשר, פירות ים, פירות, ירקות או מרכיבים אחרים שעברו טבילה בבלילה או ציפוי בפירורי לחם, או רק מנת בצק ללא מרכיבים נוספים, המטוגנת בשמן עמוק. פריטרים מוכנים בסוגים מתוקים ומלוחים של מאכלים כאחד.

את החטיף מכינים על ידי טבילת פרוסות לחם משולשות (בדרך כלל) בבלילת קמח חומוס חריפה וטיגון.<ref></ref> מלית כגון מחית תפוחי אדמה היא נפוצה.<ref></ref> <ref></ref> אפשר לטגן בשמן עמוק או לטגן במחבת, ולהגיש עם צ'אטני או קטשופ.<ref></ref>

== הכנה ==
לחם פקורה נעשה כאמור (על פי רוב כאוכל רחוב) על ידי טיגון פרוסת לחם טבולה בבלילת קמח חומוס מתובלת. לעיתים קרובות הוא מוגש עם צ'אטני, כמו תמרהינדי או כוסברה-ליים.<ref name=":1"></ref>

== וריאציה ==
וריאציה אחת של לחם פקורה היא הוספת מחית תפוחי אדמה כדי ליצור כריך משתי פרוסות לחם ואז לטגן אותו.

== לקריאה נוספת ==
* רשימת מנות מחומוס
* רשימת מנות הודיות
* רשימת מנות פקיסטניות - מסורות קולינריות של פקיסטן
* רשימת מאכלי רחוב - מזון או משקאות הנמכרים על ידי מוכר במקומות ציבוריים לצריכה מיידית
==קישורים חיצוניים==

== הערות שוליים ==

קטגוריה:מאכלי לחם
קטגוריה:טיגון עמוק
קטגוריה:המטבח ההודי
קטגוריה:המטבח הפקיסטני
קטגוריה:אוכל רחוב
ליסה אדמס

ליסה אדמס, באנגלית: Lisa Adams (נולדה ב-1955) היא ציירת אמריקאית שהתפרסמה באמצע שנות ה-80. היא ידועה בעיקר בזכות ציורי השמן שלה של עולמות דמיוניים העוסקים במציאות אישית וקולקטיבית כאחד. עבודותיה הוצגו במקומות שונים בעולם ונמצאות באוספים ציבוריים רבים. היא חיה ועובדת במרכז העיר לוס אנג'לס, קליפורניה.<ref></ref>

== יצירה ==
ליסה אדמס ידועה בעיקר בזכות ציורי השמן שלה של עולמות דמיוניים העוסקים במציאות אישית וקולקטיבית.<ref></ref> אף שעבודתה אינה עוסקת ישירות בנושאים הנובעים משינויי אקלים או אסון אקולוגי, הציורים שלה מתייחסים לשינוי משמעותי בחשיבה האנושית ובכוכב הלכת שלנו. הם מקשרים בין תחומי ההפשטה והייצוג, של המדומה והממשי, בסופיות של העולמות הטבעיים ובני האדם. במקום להציג אמת עובדתית, עבודתה פועלת בין מטפורה לדמיון טהור כדי למזג את ההיבטים הללו בהצלחה ייצוג של מציאות חדשה.

עבודותיה של אדמס הוצגו מ-2010 עד 2018 על ידי גלריית CB1 בלוס אנג'לס, שם הציגה חמש תערוכות יחיד. בין היתר<ref></ref> תערוכתה Second Life מ-2013 נסקרה ב-LA Times על ידי הולי מאיירס.<ref></ref> תערוכת היחיד האחרונה שלה,<ref></ref> הוצגה מ-12 בינואר עד 17 בפברואר 2019, במרכז העיר לוס אנג'לס.

== השפעות מוקדמות ועבודה ==
אדמס ידעה שהיא תהיה אמנית כבר בגיל עשר לאחר שראתה רפרודוקציה של יצירתו של סלבדור דאלי. היא גם נזכרת שהוקסמה מהסרט הקצר של צ'ארלס וריי אימס "כוחות עשר" ומציור לא אובייקטיבי של קארל בנג'מין.

ב-1981, זמן קצר לאחר שסיימו את לימודיהם באוניברסיטת קלרמונט, עברו אדמס והאמן קרייג קאופמן לסוהו בניו יורק. לעיתים קרובות היא התייחסה לתקופה ההיא כאל החינוך האמיתי שלה, שם הושפעה מאמנים כמו סוזן רוטנברג וג'וליאן שנאבל. עבודתו של אדמס נכללה בתערוכות קבוצתיות באיסט וילג' ובסוהו.

ב-1985 היא חזרה ללוס אנג'לס והמשיכה בקריירה שלה כציירת. אדמס ציירה בצורה מופשטת במשך יותר מעשור, ובסופו של דבר התנסתה בחומרי אמנות לא שגרתיים, כמו לינוליאום. היא גם למדה כיצד לרתך ולעבוד בעץ, תוך שילוב פלדה ולוחות מעוצבים כאלמנטים אינטגרליים בציוריה. היא חשבה על חקירותיה על צורה היברידית זו של יצירות אמנות כפסל תלוי על קיר. בתחילת שנות ה-2000 אדמס קיבלה מענק כדי להמשיך בניסויים בעבודת וידאו.<ref></ref>

=== אמנות ציבורית ===
בנוסף לעיסוקה בסטודיו, אדמס עבדה על פרויקטים של אמנות ציבורית שכללו את ספריית סניף ווסט ואלי ברסדה, קליפורניה, תחנת הכיבוי מס' 64 בווטס, לוס אנג'לס. פרויקט האמנות הציבורי האחרון שלה הוא תחנת צ'אטסוורת' בקו המטרו של לוס אנג'לס, שהושלמה ביוני 2012.<ref></ref>

אדמס חיתה ועבדה בסלובניה, פינלנד, יפן, הולנד וקוסטה ריקה ונסעה רבות ברחבי אירופה ואסיה.

=== ניסיון אקדמי ===
אדמס לימדה במחלקות אמנות רבות ברחבי לוס אנג'לס ומחוצה לה, כולל אוניברסיטת דרום קליפורניה, אוניברסיטת קלרמונט, האקדמיה לאמנויות ועיצוב, ליובליאנה, סלובניה, אוטיס קולג' לאמנות ועיצוב בסנטה מוניקה. המכללה לעיצוב, אמנות ואדריכלות, היא חיברה מספר ספרים על ציור, המציגים את תורתה בין 1997 ל-1999. היא גם העבירה סדנאות לעיצוב בעיר Gifu, יפן, ועוד.

העבודה של ליסה אדמס נמצאת באוספים הציבוריים: מוזיאון סן חוזה לאמנות, קרן אדוארד פ. אלבי, מוזיאון לונג ביץ' לאמנות, מוזיאון פישר לאמנות, מוזיאון פרדריק ר. וייסמן, ומוזיאון לגונה לאמנות.

==קישורים חיצוניים==
* 

== הערות שוליים ==

קטגוריה:ציירות אמריקאיות
קטגוריה:ציירים אמריקאים
קטגוריה:בוגרי אוניברסיטת קלרמונט
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
שלגית ההרים

Montifringilla nivalis nivalis
שלגית ההרים (שם מדעי: Montifringilla nivalis) היא מין של ציפור שיר ממשפחת הדרוריים החיה בהרי אירואסיה. תפוצתה בטבע רחבה והיא איננה בסכנה.

==מאפיינים==
השלגית דומה במראה לדרור הבית אך צבעונית יותר. אורכה מגיע ל-16.5 עד 19 ס"מ והיא בעלת נוצות חומות עם ראש וחזה אפורים והבטן לבנה. המקור שחור וחרוטי שבקיץ משנה צבע לצהוב ומגדל "סינר" שחור, הכנפיים חומים עם קצוות לבנים לאורך הכנף והזנב שחור עם קצוות לבנים. אין הבדלים גדולים בין הזוויגים.

השלגית חיה לרוב בין הרים גבוהים וגבעות חשופות מקרח, לרוב מעל 1,500 מטר. תפוצתה בטבע היא ברחבי דרום אירופה (הפירנאים, האלפים, קורסיקה והבלקן), דרך מרכז אסיה ועד להרי מערב סין. השלגית היא מין מזדמן נדיר בישראל.

היא חיה על הקרקע, מחפשת אחר זרעים וחרקים ומקננת בנקיקים או במחילות של מכרסמים או פיקתיים. בקן הנקבה מטילה 3–4 ביצים.

==תת-מינים==
ישנם 7 תת-מינים שלה:
* M. n. nivalis
* M. n. leucura
* M. n. alpicola
* M. n. gaddi
* M. n. tianshanica
* M. n. groumgrzimaili
* M. n. kwenlunensis

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1766
קטגוריה:דרוריים
פלייהאוס דיסני

פלייהאוס דיסני (באנגלית: Playhouse Disney) היה ערוץ טלוויזיה אמריקאי חינוכי לילדים שהוקם ב-20 באוקטובר 1997, כאשר הוא בבעלות חברת וולט דיסני.

== היסטוריה ==
לפני ההשקה של Playhouse Disney, ערוץ דיסני שידר שורה של תוכניות ממוקדות לגיל הרך כדי להתחרות בניק ג'וניור במהלך שעות הבוקר מאז הופעת הבכורה שלה באפריל 1983.

ב-6 באפריל 1997, ערוץ דיסני עבר השקה מחודשת שסימנה את תחילת ההמרה המלאה שלו לערוץ כבלים בסיסי ללא פרסומות, ובלוק לגיל הרך שלו השתמש כעת בחבילה גרפית דומה עבור המבצעים שלו לזו המשמשת לתוכניות הילדים של הערוץ אחר הצהריים. לאחר שבלוק לגיל הרך של ערוץ דיסני הציג בבכורה שלוש סדרות מקור חדשות ב-1998, הבלוק הושק רשמית בתור Playhouse Disney ב-1 בפברואר 1999.

ב-14 בפברואר 2011 סיים הערוץ את שידוריו והוחלף על ידי דיסני ג'וניור.

בישראל הערוץ היה בתור רצועת בוקר בערוץ דיסני מהקמתו ב-9 בספטמבר 2009 עד הקמת דיסני ג'וניור ב-14 בפברואר 2011.

== תוכניות של Playhouse Disney ששודרו בישראל ==
* חבורת איינשטיין (Little Einsteins)
* מועדון החברים של מיקי מאוס (Mickey Mouse Clubhouse)
* נדב ידי זהב (Handy Manny)
* חבריי טיגר ופו (My Friends Tigger & Pooh)
* בקצב הדמיון (Imagination Movers)
* גיבורי העירייה (Higglytown Heroes)
* הקרקס של ג'וג'ו (JoJo's Circus)
* סוכן מיוחד אוסו (Special Agent Oso)
* צומת ג'ונגל (Jungle Junction)
* טימי הטלה (Timmy Time)
* אוזי בו! (!Ozie Boo)
* רולי פולי אולי (Rolie Polie Olie)
* פוקויו (Pocoyo)
* עיר הארנבים (Bunnytown)
* הדוב בבית הכחול (Bear in the Big Blue House)
* הוויגלס (The Wiggles)

==קישורים חיצוניים==
* 

קטגוריה:ערוצי טלוויזיה אמריקאיים
קטגוריה:דיסני: ערוצים
קטגוריה:ערוצי טלוויזיה לילדים
יורנה ספירלס

יורנה ספירלס (בצרפתית: Jorne Spileers; נולד ב-21 בינואר 2005) הוא כדורגלן בלגי המשחק בעמדת הבלם בקלאב ברוז'.

==קריירה==
ספירלס התחיל את הקריירה שלו בקבוצת הילדים של זולטה ורכם ובגיל 9 הצטרף לקלאב ברוז' ובגיל 16 הצטרף לקבוצת המילואים של המועדון. ב-1 באוקטובר 2022 ערך את הופעת הבכורה שלו בקבוצה הבוגרת בניצחון 0–3 נגד מכלן וכעבור 3 ימים ערך את הופעת הבכורה שלו בזירה האירופית בניצחון 0–2 נגד אתלטיקו מדריד במסגרת שלב הבתים של ליגת האלופות. ב-16 בספטמבר 2023 הבקיע את שער הבכורה שלו בקריירה בניצחון 2–4 נגד שרלרואה.

ב-14 בנובמבר 2023 זומן לראשונה לסגל נבחרת בלגיה כמחליפו של זינהו ואנדיהוזן שנפצע.

== תארים ==
קלאב ברוז

* אליפות: 2023/2024

==קישורים חיצוניים==

==הערות שוליים==

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני קלאב ברוז'
קטגוריה:בלגים שנולדו ב-2005
דלוויר באנדארי

דלוויר באנדארי (נולד ב-1 באוקטובר 1947) הוא משפטן הודי המכהן כשופט בבית הדין הבין-לאומי לצדק (ICJ). הוא כיהן כשופט בבית המשפט העליון של הודו, נשיא בית המשפט העליון של בומביי ושופט בבית המשפט העליון של דלהי .

== ביוגרפיה ==
דאלווייר קיבל תארים במדעי הרוח ומשפטים מאוניברסיטת ג'ודפור ועבד בבית המשפט העליון בראג'סטן בין השנים 1968 ל-1970. ביוני 1970, הוא הוזמן לסדנה בת שישה שבועות שאורגנה על ידי אוניברסיטת שיקגו על מחקר על המשפט ההודי, וקיבל תואר שני במשפטים מבית הספר למשפטים של אוניברסיטת נורת'ווסטרן. ביוני 1973, במלגה בינלאומית, הוא ביקר בתאילנד, מלזיה, אינדונזיה, סינגפור וסרי לנקה.

== קריירה ==
דלוויר באנדארי (משמאל)
לאחר שובו להודו, הוא חזר לעסוק בעריכת דין בבית המשפט העליון של רג'סטאן מ-1973 עד 1976. הוא עבר לדלהי ב-1977 והיה עורך דין בבית המשפט העליון ומונה לשופט בבית המשפט העליון של דלהי במרץ 1991.

כשופט בבית המשפט העליון של דלהי, בנדארי גם עמד בראש הוועדה לשירותים משפטיים של בבית המשפט העליון של דלהי, המועצה המייעצת של מדינת דלהי וסניף דלהי של איגוד המשפט הבינלאומי במשך מספר שנים. הוא היה גם יושב ראש המועצה המייעצת של חוקי מדינת דלהי לשימור מט"ח ומניעת פעילויות הברחה, 1974 (COFEPOSA) וחוק הביטחון הלאומי (NSA).

ב-25 ביולי 2004 הוא מונה לשופט הראשי של בית המשפט העליון של בומביי . פסקי הדין שלו הובילו להקצאה גדולה בהרבה של כספים לטובת הסובלים מתת תזונה בחמשת המחוזות הנחשלים ביותר של מהרשטרה. על פי פסק דין 100 שלו, מונו קצינים שיפוטיים לטפל בתיקים הנוגעים לסעיף 138 לחוק הכלים הסחירים, 1881. הוא היה גורם מרכזי בהקמת מרכזי גישור ופיוס בכל רחבי מדינות מהראשטרה וגואה. הוא גם ארגן ועידה בינלאומית לגישור ופיוס במומבאי. הוא גם עסק במחשוב, סיוע משפטי ותוכניות אוריינות משפטית. הוא היה גורם מרכזי בהקמת מרכז המידע לבעלי הדין בבית המשפט העליון של בומביי.

קצת יותר משנה לאחר מכן, ב-28 באוקטובר 2005, הוא מונה לשופט בבית המשפט העליון של הודו. הוא נתן מספר רב של פסקי דין בנושאי משפט השוואתי, ליטיגציה באינטרס ציבורי, משפט חוקתי, משפט פלילי, סדר דין אזרחי, משפט מנהלי, דיני בוררות, ביטוח ודיני בנקאות ומשפחה.

פסקיו השונים בעניין דגני המזון הובילו לשחרור כמות גדולה יותר של אספקת דגני מזון לאוכלוסייה שחיה מתחת לקו העוני. פסקיו שלו בעניין מקלט הלילה הובילו לכך שהממשלות הכינו מקלטי לילה להומלסים בכל רחבי הודו. פסקיו בעניין הזכות לחינוך חינם וחובה לילדים הובילו לזמינות של שירותים בסיסיים בבתי ספר יסודיים ותיכוניים בכל רחבי הודו.

== בית הדין הבינלאומי לצדק ==
בנדארי הוצע על ידי ממשלת הודו בינואר 2012 לתפקיד שופט בבית הדין הבינלאומי. התפקיד התפנה לאחר התפטרותו של השופט עון שווכת אל-ח'סאונה מירדן עם מינויו לראש הממשלה. בבחירות שנערכו ב-27 באפריל 2012, קיבל בהנדארי 122 קולות בעצרת הכללית של האו"ם מול 58 ליריבו, פלורנטינו פליסיאנו , שמונה על ידי ממשלת הפיליפינים.

הוא הושבע לאחד משופטי בית הדין הבין-לאומי לצדק (ICJ) ב-19 ביוני 2012.

קטגוריה:שופטי בית הדין הבין-לאומי לצדק
קטגוריה:משפטנים הודים
קטגוריה:ילידי 1947
פאלאבלה (סוס)

הפאלאבלה הוא גזע ארגנטינאי של סוסים קטנים והם בין הקטנים ביותר בגזעי הסוסים.

== היסטוריה ==
סוס זה פותח במקור בארגנטינה מגזעי סוסים מקומיים, החל משנת 1868 עם תוכנית הרבייה של פטריק ניוטל (Patrick Newtall). כשניוטל הלך לעולמו העדר ושיטת הגידול הועברו לחתנו (בעלה של הבת), חואן פאלאבלה (Juan Falabella). חואן קווי דם נוספים כולל גזעי פוני שונים וגזעי סוסים קטנים.

== מאפיינים ==
הגזע פרופורציונלי דומה לסוסים, מלבד גודלו. הם דומים לגזעים ערבים במבנה שלהם, עם מעיל פרווה חלק ומסגרת דקה.

הגוף של הפאלאבלה קטן וקומפקטי. הגזע ירש מאבותיו הפונים מספר מאפיינים, עצם יציבה, מעיל פרווה עבה. הראש עשוי להיות מעט יותר גדול וצווארו לעיתים קרובות יותר חסון בהשוואה לסוס בגודל רגיל. בסך הכל, לגזע אין פרופורציה חריגה.

הוא יכול להימצא בצבע מפרץ (או גרסה של מפרץ הנקראת 'חום') ושחור (אלה הצבעים הנפוצים ביותר), אך מעיל פרוותו יכול להיות גם בצבעי פאלומינו, פינטו ודפוסים שונים של כתמים שיכולים להופיע בצבעי שחור ואדום (הדומות לאלו של גזעי האפלוסה, אך אינן זהות).

== שימוש ==
בגלל גודלו הקטן של הגזע הוא משמש בעיקר כחיית מחמד או לשם ראווה במופעי סוסים, אך הוא גם משמש כסוס רכיבה עבור ילדים קטנים וניתן את לאמן אותו למשוך עגלות קטנות.<ref></ref>

== גלריה ==
<gallery>
קובץ:FalabellaFestivo.jpg|סוס פאלאבלה מנוקד 
קובץ:Falabella foal.jpg|סייח של סוס הפאלאבלה
קובץ:Baileyphoto2.jpg|סוס פאלאבלה זכר
קובץ:Equus caballus miniature - Faunia.jpg|סוס פאלאבלה לצד כבשה
קובץ:Two Falabellas in Ireland.jpg|זוג סוסי פאלאבלה רועים
קובץ:Falabella horse in Nice.jpg|סוס פאלאבלה
</gallery>

==קישורים חיצוניים==

== הערות שוליים ==

קטגוריה:גזעי סוסים
הוראס הורסקולר

הוראס הורסקולר (באנגלית: Horace Horsecollar) הוא דמות בדיונית מונפשת של סוס שחור מואנש שנוצרה על ידי וולט דיסני ב-1928. הוראס הורסקולר הוא אחד מידידיו הטובים ביותר של מיקי מאוס.

הוראס אופיין כסוס גאוותן ושימש כסיידקיק של מיקי בסרטונים הקצרים המוקדמים בשחור-לבן של דיסני. תעלול נפוץ בהופעותיו המוקדמות היה יכולתו לשנות עצמו כרצונו מהיותו סוס רגיל לאופי דמוי אנושי יותר.

הוראס הופיע לראשונה כסוס המחרשה של מיקי בסרט המצויר "נער המחרשה" (The Plowboy) משנת 1929. מאוחר יותר באותה שנה, הוא הופיע ב"שוטה הג'אז" (The Jazz Fool), ולאחר מכן הפך לחבר קבוע בצוות המשנה של דיסני יחד עם קלרבל הפרה וקלרה קלאק. למרות שהוא בדרך כלל דמות משנה, הוא קיבל זמן מסך משמעותי בסרטים מצוירים כמו "מסיבת החוף" (1931) ו"מחנה שטח" (1934). בשנים האחרונות הופיע הוראס בסדרות הטלוויזיה Mickey Mouse Works, House of Mouse, "מיקי מאוס" ו"מיקי מאוס: הרפתקאות מבולבלות".

בקומיקס, הוראס עזר למיקי במסעות הבדיקה שלו לפני שגופי קיבל את התפקיד הזה.

==קישורים חיצוניים==

קטגוריה:דמויות ממיקי מאוס
M10 בוקר

M10 בוקר (באנגלית: M10 Booker) הוא רכב קרבי משוריין ותותח סער שפותח על ידי ג'נרל דיינמיקס מערכות קרקע עבור צבא ארצות הברית, כחלק מסדרת רכבי הקרב המשוריינים ג'נרל דיינמיקס גריפין . צבא ארצות הברית הזמין 96 רכבי ייצור ראשוני בקצב נמוך, עם אספקה ראשונית לצבא עד סוף שנת 2023.<ref name="Eversden"></ref>

משקלו של M10 בוקר הוא כ-38–42 טון.<ref></ref><ref name="stripes.com2"></ref>

== קישורים חיצוניים ==

== הערות שוליים ==

קטגוריה:כלי רכב משוריינים
קטגוריה:צבא ארצות הברית - כלי רכב